Document ID: 32008D0787

SKLEP KOMISIJE
z dne 3. oktobra 2008
o spremembi Sklepa 2006/410/ES o določitvi zneskov, ki bodo na voljo EKSRP v skladu s členi 10(2), 143d in 143e Uredbe Sveta (ES) št. 1782/2003, in zneskov, ki bodo na voljo za odhodke EKJS
(2008/787/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (1) ter zlasti člena 12(2) in (3) Uredbe,
ob upoštevanju naslednjega:
(1)
Sklep Komisije 2006/410/ES (2) določa zneske, ki bodo v skladu s členi 10(2), 143d in 143e Uredbe Sveta (ES) št. 1782/2003 (3) o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter členom 4(1) Uredbe Sveta (ES) št. 378/2007 (4) o pravilih za prostovoljno modulacijo neposrednih plačil, predvidenih v Uredbi (ES) št. 1782/2003 na voljo EKSRP, ter neto zneske, ki bodo na voljo za odhodke EKJS.
(2)
Izračun zneska na podlagi uporabe člena 10(2) Uredbe (ES) št. 1782/2003 se je spremenil. Vzrok za to je povečanje zneskov, ki so bili predmet modulacije, in revizije dodatnih zneskov pomoči, dodeljenih v skladu s členom 12(1) Uredbe (ES) št. 1782/2003.
(3)
Sklep Komisije 2008/788/ES (5) določa neto zneske, ki izhajajo iz uporabe prostovoljne modulacije na Portugalskem za leta 2009-2012 v skladu s členom 4(1) Uredbe (ES) št. 378/2007.
(4)
Člen 23(2) Uredbe Sveta (ES) št. 479/2008 z dne 29. aprila 2008 o skupni ureditvi trga za vino, spremembi uredb (ES) št. 1493/1999, (ES) št. 1782/2003, (ES) št. 1290/2005 in (ES) št. 3/2008 ter razveljavitvi uredb (EGS) št. 2392/86 in (ES) št. 1493/1999 (6) določa zneske, ki se dajo na voljo kot dodatna sredstva Skupnosti za ukrepe v vinorodnih regijah v okviru programa razvoja podeželja, ki se financira na podlagi Uredbe Sveta (ES) št. 1698/2005 z dne 20. septembra 2005 o podpori za razvoj podeželja iz Evropskega kmetijskega sklada za razvoj podeželja (EKSRP) (7).
(5)
Sklep 2006/410/ES je zato treba ustrezno spremeniti -
SKLENILA:
Edini člen
Sklep 2006/410/ES se spremeni:
1.
Naslov se nadomesti z naslednjim:
2.
Edini člen se nadomesti z naslednjim:
„Edini člen
Zneski, dani na voljo Evropskemu kmetijskemu skladu za razvoj podeželja (EKSRP) za proračunska leta 2007-2013 v skladu s členi 10(2), 143d in 143e Uredbe (ES) št. 1782/2003, členom 4(1) Uredbe (ES) št. 378/2007 ter členom 23(2) Uredbe (ES) št. 479/2008, in pa tudi razpoložljivi neto zneski za odhodke Evropskega kmetijskega jamstvenega sklada (EKJS) so določeni v Prilogi k temu sklepu.“
3.
Priloga se nadomesti z besedilom v Prilogi k temu sklepu.
V Bruslju, 3. oktobra 2008

Labels: 15
19